jkorsvik/nowiki_second_scrape_merged huggingface dataset:
Norgesmesterskapet på ski 1911

Hovedlandsrennet (NM) på ski 1911 ble arrangert på Hønefoss av Idrettsforeningen Liv fra 25. til 27. februar 1911. Bare menn deltok.
Mildvær og regn noen dager før mesterskapet ble avløst av godvær med sol på renndagene. Unntaket var under hopprennet, da været slo om midt under rennet fra sol, vindstille og noen minusgrader til fønvind og våt snø, som skapte ulike forhold for hopperne. Rundt 5000 tilskuere så hopprennet.


== Kombinert ==
Arrangert med langrenn 18 km lørdag 25. februar og hopprenn i Livbakken søndag 26. februar. Langrennet hadde start og mål på Hønefoss folkeskole. Under hopprennet satte Johan R. Henriksen bakkerekord med 36 meter. I et ekstrahopp etter rennet sto Ragnar Omtvedt på 40 meter.


== 30 km langrenn ==
Arrangert mandag 27. februar med start og mål ved Gjermundbo seter. Løypa på 15 km ble gått to ganger, og gikk i området rundt Ringkollen. Dette rennet hadde bare 19 deltakere, noe som kan skyldes at det ble holdt på en vanlig arbeidsdag.


== Kilder ==
Harry Solli, Johan Langerud, Odd Hølen, Odd Palerud (red.): IF Liv/Fossekallen - et hundre år 1895-1995, s. 27, 170-171 (digitalisert av Nasjonalbiblioteket)
Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 102, digitalisert av Nasjonalbiblioteket)
«Landsrendet paa Hønefos», Social-Demokraten 28. februar 1911, s. 3.
Ramanathapuram (distrikt)

Ramanathapuram (tamilsk: இராமநாதபுரம் மாவட்டம்) er et distrikt i den indiske delstaten Tamil Nadu. Distriktets hovedstad er Ramanathapuram. 


== Demografi ==
Ved folketellingen i 2011 var det 1 337 560 innbyggere i distriktet, mot 1 187 604 i 2001. Den urbane befolkningen utgjør 31,89 % av befolkningen.
Barn i alderen 0 til 6 år utgjorde 9,53 % i 2011 mot 12,60 % i 2001. Antallet jenter i den alderen per tusen gutter er 967 i 2011 mot 964 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Ramanathapuram distrikt har 7 taluker.
Kadaladi
Kamuthi
Mudukulathur
Paramakudi
Ramanathapuram
Rameswaram
Tiruvadanai


== Byer ==


== Referanser ==


== Eksterne lenker ==
Offisielt nettsted 
(en) Ramanathapuram district – kategori av bilder, video eller lyd på Commons
Tiruvarur (distrikt)

Kanchipuram (tamilsk: திருவாரூர் மாவட்டம்) er et distrikt i den indiske delstaten Tamil Nadu. Distriktets hovedstad er Tiruvarur. 


== Demografi ==
Ved folketellingen i 2011 var det 1 268 094 innbyggere i distriktet, mot 1 169 474 i 2001. Den urbane befolkningen utgjør 20,40 % av befolkningen.
Barn i alderen 0 til 6 år utgjorde 9,07 % i 2011 mot 11,98 % i 2001. Antallet jenter i den alderen per tusen gutter er 962 i 2011 mot 970 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Tiruvarur distrikt har 7 taluker.
Kudavasal
Mannargudi
Nannilam
Needamanglam
Thiruthuraipoondi
Thiruvarur
Valangaiman


== Byer ==


== Referanser ==


== Eksterne lenker ==
Offisielt nettsted 
(en) Tiruvarur district – kategori av bilder, video eller lyd på Commons
Theni (distrikt)

Theni (tamilsk: தேனி மாவட்டம்) er et distrikt i den indiske delstaten Tamil Nadu. Distriktets hovedstad er Theni. 


== Demografi ==
Ved folketellingen i 2011 var det 1 243 684 innbyggere i distriktet, mot 1 093 950 i 2001. Den urbane befolkningen utgjør 53,83 % av befolkningen.
Barn i alderen 0 til 6 år utgjorde 8,92 % i 2011 mot 11,53 % i 2001. Antallet jenter i den alderen per tusen gutter er 937 i 2011 mot 891 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Theni distrikt har 5 taluker.
Andipatti
Bodinayakanur
Periyakulam
Theni
Uthamapalayam


== Byer ==


== Referanser ==


== Eksterne lenker ==
Offisielt nettsted 
(en) Theni district – kategori av bilder, video eller lyd på Commons
Siri Moseng Reiersen

Siri Moseng Reiersen (født 8. desember 1989) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Arendal Skøiteklub.
I januar 2011 tok hun sin første offisielle NM-medalje i senior-sammenheng på Sprint-NM på skøyter der hun tok sølv bak norgesmester Rikke Jeppsson og foran bronsemedaljevinneren og klubbvenninne Maren Jørgensen.


== Personlige rekorder i hurtigløp på skøyter ==
Oppdatert etter sesongen 2014/15.


== Referanser ==


== Eksterne lenker ==
(en) Siri Moseng Reiersen – Speedskatingbase.eu 
(en) Siri Moseng Reiersen – SpeedSkatingNews.info 
(en) Moseng&nat=NOR&lm=l Profil på Jakub Majerski's Speedskating database (Adelskalender distanser og sammenlagt)
(en) Siri Moseng Reiersen på SpeedskatingResults.com (personlige rekorder og resultater)
(nl) Siri Moseng Reiersen på Effesport.nl (noen resultater)Bilder(en) Bilder av Siri Moseng Reiersen på SpeedSkatingPhotos.info/DesgPhoto.com
Colt Walker

Colt Walker er en singel action-revolver med tønnekapasitet på seks patroner, designet i 1846 i et samarbeid mellom Samuel Hamilton Walker og Samuel Colt.
Colt Walker er den største og kraftigste svartkrutt repeter håndvåpen noen gang laget. Den ble bygget på et tidligere Colt Paterson design, og kun 1 100 ble produsert. Dette gjør dem ekstremt sjeldne, og i 2008 ble ett eksemplar solgt på en auksjon for 920 000 amerikanske dollar.
Karur (distrikt)

Karur (tamilsk: கரூர் மாவட்டம்) er et distrikt i den indiske delstaten Tamil Nadu. Distriktets hovedstad er Karur. 


== Demografi ==
Ved folketellingen i 2011 var det 1 076 588 innbyggere i distriktet, mot 935 686 i 2001. Den urbane befolkningen utgjør 40,33 % av befolkningen.
Barn i alderen 0 til 6 år utgjorde 9,19 % i 2011 mot 11,04 % i 2001. Antallet jenter i den alderen per tusen gutter er 946 i 2011 mot 930 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Karur distrikt har 5 taluker.
Aravakurichi
Kadavur
Karur
Krishnarayapuram
Kulithalai


== Byer ==


== Referanser ==


== Eksterne lenker ==
Offisielt nettsted 
(en) Karur district – kategori av bilder, video eller lyd på Commons
Ariyalur (distrikt)

Ariyalur (tamilsk: அரியலூர் மாவட்டம்) er et distrikt i den indiske delstaten Tamil Nadu. Distriktets hovedstad er Ariyalur. 


== Demografi ==
Ved folketellingen i 2011 var det 752 481 innbyggere i distriktet, mot 695 524 i 2001. Den urbane befolkningen utgjør 11,12 % av befolkningen.
Barn i alderen 0 til 6 år utgjorde 10,20 % i 2011 mot 12,81 % i 2001. Antallet jenter i den alderen per tusen gutter er 892 i 2011 mot 949 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Ariyalur distrikt har 3 taluker.
Ariyalur
Sendurai
Udayarpalayam


== Byer ==


== Referanser ==


== Eksterne lenker ==
Offisielt nettsted 
(en) Ariyalur district – kategori av bilder, video eller lyd på Commons
Nilgiris (distrikt)

Nilgiris (tamilsk: காஞ்சிபுரம் மாவட்டம்) er et distrikt i den indiske delstaten Tamil Nadu. Distriktets hovedstad er Udagamandalam. 


== Demografi ==
Ved folketellingen i 2011 var det 735 071 innbyggere i distriktet, mot 762 141 i 2001. Den urbane befolkningen utgjør 59,32 % av befolkningen.
Barn i alderen 0 til 6 år utgjorde 8,39 % i 2011 mot 11,27 % i 2001. Antallet jenter i den alderen per tusen gutter er 982 i 2011 mot 979 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Nilgiris distrikt har 6 taluker.
Coonoor
Gudalur
Kotagiri
Kundah
Panthalur
Udhagamandalam


== Byer ==


== Referanser ==


== Eksterne lenker ==
Offisielt nettsted 
(en) Nilgiris district – kategori av bilder, video eller lyd på Commons
Perambalur (distrikt)

Perambalur (tamilsk: பெரம்பலூர் மாவட்டம்) er et distrikt i den indiske delstaten Tamil Nadu. Distriktets hovedstad er Perambalur. 


== Demografi ==
Ved folketellingen i 2011 var det 564 511 innbyggere i distriktet, mot 493 646 i 2001. Den urbane befolkningen utgjør 17,14 % av befolkningen.
Barn i alderen 0 til 6 år utgjorde 9,91 % i 2011 mot 12,25 % i 2001. Antallet jenter i den alderen per tusen gutter er 913 i 2011 mot 937 i 2001. 


== Inndelinger ==


=== Taluker ===
I Tamil Nadu er taluk det tredje administrative nivået, under staten og distriktene. Perambalur distrikt har 3 taluker.
Kunnam
Perambalur
Veppanthattai


== Byer ==


== Referanser ==


== Eksterne lenker ==
Offisielt nettsted 
(en) Perambalur district – kategori av bilder, video eller lyd på Commons
Fjellmatfestivalen

Fjellmatfestivalen er en årlig matfestival som har vært avholdt siden 2005 på Dagalifjell. Festivalens hovedsete er på Torsetlia Fjellstue og Hyttegrend på Dagalifjellet. Fjellmatfestivalen tar utgangspunkt i råvarer fra områdene rundt Hardangervidda.
Festivalen er også salgssted for Hardangervidda-rakfisken (rakørreten).


== Eksterne lenker ==
Fjellmatfestivalen
Allround-NM på skøyter 1947 for damer

Allround-NM på skøyter 1947 for damer ble avholdt 1. og 2. februar 1947 på Rjukan stadion, Rjukan.Teknisk arrangør var Rjukan Idrettslag.
Norgesmester ble Randi Thorvaldsen, IF Liv.


== Sammenlagt ==
* = vinner på grunn av minst tre distanseseire.


== Eksterne lenker ==
(en) Allround-NM på skøyter 1947 for damer – Resultatoversikt på SpeedSkatingNews.info.
Merci, Chérie

«Merci, Chérie» (norsk oversettelse: takk, kjære) er en østerriksk slagerballade som vant Eurovision Song Contest 1966 for Østerrike. Sangen ble komponert og fremført av Udo Jürgens, mens teksten ble skrevet av Jürgens sammen med Thomas Hörbiger. Tross den franske tittelen er teksten ellers på tysk. «Merci, Chérie» var Østerrikes første seier i konkurransen, og den var landets eneste inntil Conchita Wurst vant med «Rise Like a Phoenix» 48 år senere.


== Eurovision Song Contest ==
Den østerrikske kringkasteren ORF ga Jürgens igjen oppdraget med å representere landet i Eurovision Song Contest. Dette var tredje året på rad at han stilte i konkurransen, og denne gang med sin egenskrevne ballade «Merci, Chérie». 
I finalen i Luxembourg 5. mars var den østerrikske sangen det niende bidraget ut på scenen av 18 deltakere. I avstemningen tok «Merci, Chérie» en tidlig ledelse og vant til slutt klart med 31 poeng – nesten dobbelt så mange poeng som Sverige på andreplass og Norge på tredjeplass. «Merci, Chérie» fikk ingen poeng fra de nordiske landene, men hentet inn høye poeng fra Sør-Europa og de fransktalende landene.


== Teksten ==
Sangen er en kjærlighetsballade der sangeren – mens han forlater sin kjæreste – takker henne for gode timer og positive minner.
Udo Jürgens, Hans Hammerschmid und sein Orchester, spilte inn sangen. Den ble utgitt i Vest-Tyskland på singlene Vogue Schallplatten DV 14457 (mono) og på Vogue Schallplatten DVS 14457 (stereo).


== Engelskspråklige versjoner (i utvalg) ==
Baker Cavendish har skrevet en engelsk tekst. Den engelske tittelen er «Merci Cherie». En versjon med britiske Vince Hill ble utgitt på singelen Columbia DB 6924. Sangen ble arrangert og dirigert av Johnny Anthey. Vince Hills versjon kom på den britiske singellisten 4. juni 1966 og lå der i seks uker med nummer 36 som høyeste plassering.En versjon med Matt Monro ble utgitt i USA på singelen Capitol 5669 i 1966. Arrangør var Sid Feller.


== Andre versjoner (i utvalg) ==
Al Sundström har skrevet en svensk tekst. Svensk tittel er «Merci Cherie». Gunnar Wiklund med Nisse Hanséns orkester spilte den inn i Stockholm i 1966. Denne versjonen ble utgitt på EP-platen Sjunger Eurovisionschlager (His Master's Voice 7-EGS 726)
I 1967 ble en instrumentalversjon med Bengt Fabric utgitt på albumet Operation Lovebirds.


== Norsk versjon ==
C. C. Bøyesen har skrevet en norsk tekst. Hans norske tittel er «Merci Cherie».


=== Innspilling ===
Jan Høiland. Utgitt på singelen Triola TN 476 i 1967.


== Listeplasseringer ==


== Referanser ==
Shepparton (Victoria)

Må ikke forveksles med Shepperton i Surrey i Storbritannia.Shepparton er en by i delstaten Victoria i Australia. Den ligger 184 kilometer nord for delstatshovedstaden Melbourne og hører til lokalstyret City of Greater Shepparton. Byen ligger langs elven Goulburn.
Shepparton er hovedsenter for landbruksområdet i det omliggende Goulburn. Hovednæringsveien er jordbruk eller industri knyttet til matvareforedling.
La Trobe University har en campus i Shepparton.


== Transport ==
Shepparton jernbanestasjon ligger langs Shepparton-linjen og benyttes av V/Line tog til Melbourne.
Shepparton Airport ligger sør for byen.
Charcotøya

Charcotøya (engelsk: Charcot Island) er en øy som ligger langt sør på Antarktishalvøyas vestkyst. Den er om lag 50 kilometer lang og 40 kilometer bred og ligger 90 kilometer vest for Aleksanderøya, som den er separert fra av Wilkins Sound og Wilkins isbrem. Hele øya er permanent dekket av is, med unntak av noen markante fjell på nordsiden.


== Historie ==
Nordsiden av Charcotøya ble oppdaget 11. januar 1910 av Jean-Baptiste Charcot på hans andre antarktisekspedisjon. Han navnga den Charcot Land etter sin far, den berømte nevrologen Jean-Martin Charcot, og i uvitenhet om at det faktisk var en øy. Det ble først stadfestet da Hubert Wilkins overfløy området 29. desember 1929.Under United States Antarctic Service (USAS) Expedition (1939–1941) ble det planlagt å etablere East base på Aleksanderøya eller Charcotøya. Isforholdene umuliggjorde imidlertid disse alternativene, og basen ble satt opp på Stonington Island i Marguerite Bay lenger nord. De første flyfotografiene av øya ble tatt under Operasjon Highjump i februar 1947, og det ble samtidig gjort et mislykket forsøk på å nå øya med båt. Den første ilandstigningen ble foretatt 23. desember 1947, da et fly landet på øya i forbindelse med Rønne-ekspedisjonen.Øya ble kartlagt av Falkland Islands Dependecies Survey i 1959, basert på flyfotografier. Den første landundersøkelsen ble utført i 1982 av en chilensk ekspedisjon, som også etablerte en midlertidig flystripe og forskningsstasjon.


== Se også ==
Liste over øyer i Antarktis


== Referanser ==
James Ross Island

James Ross Island er en stor øy på østkysten av Trinityhalvøya, den nordlige delen av Antarktishalvøya. Øya strekker seg 65 kilometer i nord-sør-retning og arealet er 2598 km². Høyeste punkt, Mount Haddington, måler 1640 moh. og Prince Gustav Channel separerer James Ross Island fra fastlandet.
James Ross Island ble kartlagt i november 1903 av den svenske antarktisekspedisjonen 1901–03 under ledelse av Otto Nordenskjöld. Han navnga den etter James Clark Ross, leder av en britisk ekspedisjon til Antarktis i 1842.
Øya var forbundet med fastlandet med en isbrem frem til 1995, da isbremmen kollapset og gjorde Prince Gustav Channel seilbar.Den første tsjekkiske forskningsstasjonen i Antarktis, Mendel, ligger på James Ross Island. Det første funnet av en dinosaur i Antarktis ble gjort på James Ross Island i 1986.


== Se også ==
Liste over øyer i Antarktis


== Referanser ==
Glenford Ysaguirre

Glenford «Glen» Ysaguirre er en belizisk økonom som var sentralbanksjef i Belizes sentralbank (Central Bank of Belize) fra oktober 2008 til september 2016.Ysaguirre overtok etter Sydney Campbell, da Campbells femårsperiode utløp i september 2008; han hadde da sittet siden oktober 2003. Ysauirre kom fra stillingen som visesentralbanksjef. I 2013 overtok han som formann i CARICOM (Caribbean Community and Common Market). Da hans kontrakt utløp 1. oktober 2016 overtok Joy Grant som sentralbanksjef.


== Referanser ==
Berknerøya

Berknerøya er en stor øy i Antarktis som er fullstendig omsluttet av isbremmer og dekket av is. Den er om lag 320 kilometer lang og 140 kilometer bred, og med et areal på 43 873 km² er den jordas 31. største øy og den nest største i Antarktis, etter Aleksanderøya. Berknerøya separerer Ronne isbrem fra Filchner isbrem i Weddellhavet øst for Antarktishalvøya, og ligger innenfor Storbritannias og Argentinas kravområder.


== Historie ==
Berknerøya ble oppdaget av medlemmer av en amerikansk ekspedisjon under ledelse av Finn Rønne i løpet av Det internasjonale geofysiske året (IGY) 1957–58. De ga den navnet Hubley Island etter den amerikanske glasiologen Richard C. Hubley som omkom i Alaska i 1957, men United States Advisory Committee on Antarctic Names (US-ACAN) fastssatte navnet Berkner Island etter den amerikanske fysikeren Lloyd Berkner som deltok på Richard E. Byrds antarktisekspedisjon i 1928–1930.


== Se også ==
Liste over øyer i Antarktis


== Referanser ==


== Eksterne lenker ==
(en) Berkner Island – kategori av bilder, video eller lyd på Commons
Wenche Elizabeth Arntzen

Wenche Elizabeth Arntzen (født 26. juni 1959 i Oslo) er en norsk høyesterettsdommer.Arntzen ble internasjonalt kjent som tingrettsdommer ved Oslo tingrett og administrator i rettssaken mot Anders Behring Breivik; rettssaken startet den 16. april 2012. Den 20. juni 2014 ble hun utnevnt til dommer i Høyesterett. Hun tiltrådte embetet den 29. september 2014.


== Bakgrunn ==
Arntzen begynte sin karriere som konsulent i lovavdelingen i Justisdepartementet. Fra 1989 til 2003 var hun advokat hos Regjeringsadvokaten, og fikk møterett for Høyesterett i 1993. Hun gikk deretter inn i Kluge Advokatfirma som advokat og partner. Fra 2007 til 2014 var Arntzen tingrettsdommer i Oslo tingrett. Arntzen var særskilt oppnevnt mekler hos Riksmekleren siden 2008 og frem til hun ble dommer i Høyesterett.Fra 2009 var Arntzen medlem av Stortingets kontrollutvalg for etterretnings-, overvåknings – og sikkerhetstjeneste (EOS-utvalget). Hun arbeidet også ved Universitetet i Oslo som timelærer i etikk.


== Familie ==
Wenche Elizabeth Arntzen tilhører en slekt med mange jurister. Farfaren hennes var riksadvokat Sven Arntzen. Hennes far var høyesterettsadvokat Andreas Arntzen. Hun er gift med lagmann Eirik Akerlie i Borgarting lagmannsrett. Hun er kusine av professor i psykologi Erik Arntzen.


== Referanser ==
Arne Lyng

Arne Lyng (født 29. september 1962 i Darmstadt i Tyskland) er en norsk lagdommer ved Agder lagmannsrett. Den 23. desember 2011 ble det kjent at han, sammen med Wenche Elizabeth Arntzen, skulle lede hovedforhandlingen i straffesaken i Oslo tingrett mot Anders Behring Breivik, som sto tiltalt for terror og massedrap etter terrorangrepet i Norge 2011. Rettssaken startet 16. april 2012 og ble avsluttet 22. juni.


== Bakgrunn ==
Lyng har tidligere jobbet som dommerfullmektig i Vesterålen tingrett, rådgiver og spesialrådgiver i Kredittilsynet, hovedsekretær i Banklovkommisjonen og som advokat i Advokatfirma Lyng & Co., før han ble tingrettsdommer i Oslo tingrett og senere lagdommer i Agder lagmannsrett.
Lyng er nevø av Jon Lyng, kjent som forsvarer i Treholt-saken.
Hans bestefar var tidligere statsminister, utenriksminister, stortingsrepresentant og Høyre-leder John Lyng, som også var jurist og blant annet aktor under landssvikoppgjøret.


== Referanser ==
Sydvestjylland

Sydvestjylland svarer stort sett til Ribe Amt. 
Området regnes som en del av Vestjylland i noen sammenhenger, og som en del av Sydjylland i andre sammenhenger.


== Eksterne lenker ==
Offisiell turistinformasjons-side om Sydvestjylland
Müritz nasjonalpark

Müritz nasjonalpark (tysk: Müritz-Nationalpark) er en nasjonalpark i delstaten Mecklenburg-Vorpommern i Tyskland. Den ligger omtrent midt mellom Berlin og Rostock og strekker seg over en stor del av innsjølandskapet på Mecklenburgische Seenplatte. Müritz nasjonalpark ble opprettet i 1990 og har et flateinnhold på 318 km².  De nærmeste byene er Waren og Neustrelitz. Ved byen Waren ligger et informasjonssenter om parken, kalt Müritzeum.


== Geografi ==
Nasjonalparken består av to adskilte områder, Müritz og Serrahn: Den førstnevnte delen, som også er den største, strekker seg fra østbredden av innsjøen Müritz til byen Neustrelitz, mens den andre og mindre delen ligger øst for Neustrelitz. Landskapet i parken består av endemorener, sandur og lavland. 65% av parken er dekket av skog og 12% av innsjøer, mens resten består av myrer, sumper og enger.
Parken har navn etter innsjøen Müritz, som har et flateinnhold på 118 km². Det er dog bare østbredden av sjøen som ligger innenfor nasjonalparken. Det er rundt 100 innsjøer i Müritz nasjonalpark, og tallrike mindre tjern og små elver og bekker. Elva Havel har sitt utspring i Müritz-delen av parken, nær vannskillet mellom Østersjøen og Nordsjøen.
Landskapet og den tallrike innsjøene ble dannet av rester av innlandsisen, som trakk seg tilbake for rundt 12 000 år siden. 


== Fauna og flora ==
Blant de mest kjente dyre- og fugleartene som finnes i nasjonalparken er hjort, traner, havørn og fiskeørn. Andre er rørdrum, sivsanger, rødstilk, gluttsnipe, svartstork, krikkand, knekkand og dvergsnipe.
Plantelivet i nasjonalparken omfatter blant annet sjeldne gressarter som storak (Cladium mariscus), foruten også store mengder einer.


== Referanser ==


== Eksterne lenker ==
Offisielt nettsted 
(en) Müritz-Nationalpark – kategori av bilder, video eller lyd på Commons
Ribe stift

Ribe stift er et bispedømme i Danmark, som omfatter en rekke sogn fra Ringkøbing i nord til grensen mot Tyskland i syd. Domkirken er Ribe domkirke.
Flere diktere og salmeforfattere har gjennom tidene kjempet om embedet som biskop i Ribe, blant andre Hans Tausen og Hans Adolph Brorson. 
Fra 1. juni 2014 er Elof Westergaard biskop.


== Nåværende prostier ==
Ribe stift omfatter følgende prostier:

Ribe Domprovsti
Malt Provsti
Varde Provsti
Skads Provsti
Skjern Provsti
Grene Provsti
Ringkøbing Provsti
Tønder Provsti


== Tidligere prostier ==
Prostier som ble nedlagt i 2007:

Brande-Grene Prosti
Tørninglen Prosti


== Endrede stiftsgrenser i 1922 ==
Tidligere omfattet Ribe stift også hele Ringkjøbing amt. I 1922 ble den nordlige og vestlige del av amtet avstått til Viborg Stift. 
Dette svarer stort sett til de nåværende prostier:

Herning Nordre Provsti
Herning Søndre Provsti
Holstebro Provsti
Ikast-Brande Provsti
Lemvig Provsti
Struer ProvstiTil gjengjeld ble Ribe stift utvidet med Tønder og Tørninglen prosti.


== Referanser ==


== Eksterne lenker ==
(da) Offisielt nettsted 
(en) Diocese of Ribe – kategori av bilder, video eller lyd på Commons
Goulburn (elv i Victoria)

Det finnes også ei Goulburn (elv i New South Wales)Goulburn er ei større elv i Victoria i Australia. Den har sitt utspring ved De victorianske Alpene i nærheten av Mount Buller. Elven renner igjennom den kunstige innsjøen Eildon-sjøen, som rommer vann for kunstig vanning. Fra Eildon renner elva nordover før den munner ut i Murray ved Echuca. Elva renner igjennom store landbruksområder og mye av vannet blir brukt til kunstig vanning.


== Etymologi ==
Elven er oppkalt etter krigs- og koloniminister Henry Goulburn


== Rørledning ==
Det har blitt bygget en rørledning fra Goulburn til Melbourne for å avlede vann til millionbyen i tørkeperioder. Denne rørledningen ble planlagt og bygget i løpet av tørkeperioden på slutten av 2000-årene og har sammenfalt med modernisering og rasjonalisering av vanningsanleggene langs Goulburn. Per 2011 er rørledningen ikke operativ på grunn av forbedring av vanntilførselen til Melbourne.


== Referanser ==
Elisabeth Dons Christensen

Elisabeth Dons Christensen (født 14. mai 1944) er en dansk teolog. Hun var biskop i Ribe stift fra 2003 til 2014. 
Christensen er utdannet cand.mag i historie og kristendomskunnskap i 1973 og ble cand.theol. i 1993. Hun var prest i Søllerød siden 1997. Christensen ble utnevnt som formann for Værdikommissionen av kulturminister Per Stig Møller 11. februar 2011.
Christensen ble i 2008 utnevnt til ridder av 1. grad av Dannebrogordenen.


== Referanser ==